Jайаныстаҥ jайылды
Кудайыстаҥ берилди
Jер Алтайга jаҥарды
Jаш  ӱйеге салынды
Албатыга болушту
Ак jаҥ сыйлалды
Ар бӱткенле тудушту
Кудай jаҥы берилди
Jаҥданган jарлыктар
Jайаанына бажырды
Арчын агажын тудунып
Тагылдарды алкады
Ак сӱдин ӱрӱстеп
Алтайынаҥ суранды
Алкыштар айдып 
Албатызын алкады
Албатызы jӧмӧжип
Кудайына бажырды
Ак Мӧҥкӱлер ийдези
Алтайысты курчады
Ак ийде айланып
Алтайыска jайылды
Jаан ийде jайылып 
Албатыма берилди
Ар бӱткенниҥ быйаны
Албатымныҥ  кадыгы 
Ак ийде jайылганы
Албатымныҥ ӧзӱми
Ачу ашты амзабай
Айлу башту jӱрлезин 
Ак jаҥын jаҥданып
Ару  jолго турлазын
Ару jолго туруп
Ӧбӧкӧ jолын улалтсын
Jайааннаҥ берилгени 
Албатыма jайылзын
Алтайын корып
Jажына jайым jӱрзин
  Баш болзын Кудайыма
Ак санаамла алкадым
Баш болзын Jайааныма
КӰн санаамла кайладым
Узун деп кыскартпадым
Кыска деп чӧйбӧдим 
Кай алкышка jӧмӧшкӧн
Элӱ байлу тоопшурым
Бек кылдары токынап
Ӱнгӱр тоопшурым амыразын

Кай.29.01.08j.